東林寺
作者：張毅夫
朝代：唐

paragraphs: 駐斾息東林，清泉洗病心。
爐峯霄漢近，煙樹荔蘿陰。
溪浚龍蛇隱，喦高雨露侵。
猿聲雲壑斷，罄韻竹房深。
欲問吾師法，衰年力不任。
（《永樂大典》六六九九江字韻引《江州志》）（〖1〗張毅夫，原列「無世次」作者。
今檢《舊唐書》卷一六二《張正甫傳》附其事迹，節引如次：毅夫，南陽人。
正甫之子。
登進士第，位至戶部侍郎、弘文館學士判院事。
《唐僕尚丞郎表》卷三謂其任戶部侍郎約在咸通間。
《舊唐書·宣宗紀》載其大中十一年四月自江西觀察使爲京兆尹，十二年正月出爲鄂岳觀察使。
）。